'Glas is halfvol' – Ramaphosa | Nuus24
'Glas is halfvol' – Ramaphosa
Kaapstad – Cyril Ramaphosa, die ANC se nuutverkose adjunk-president, het Dinsdag in 'n onderhoud met CNN se Christiane Amanpour gepraat oor ongelykheid in Suid-Afrika en korrupsie in die regerende party."Ek aanvaar dat ons enorme uitdagings het. Alles is nie presies soos ons dit wil hê nie. Ek beskryf ons situasie as 'n glas wat halfvol is," het hy gesê.Hy het ongelykheid, werkloosheid en armoede as drie van die land se grootste uitdagings beskryf."Die ANC is die eerste om te erken dat ons uitdagings het, en dat daar probleme is waarvoor ons te staan kom; daar is swak plekke in ons strukture. Ons moet die morele kompas van ons organisasie hervestig. Die ANC het sy siel blootgelê... en het baie van daardie dinge erken," het hy gesê."Dís vir my 'n aanduiding van 'n party wat heel gereed is om 'n proses te begin om daardie persepsies te verander." Ramaphosa het ook verduidelik dat 'n ondersoek van stapel gestuur is na pres. Jacob Zuma se Nkandla-woning, en die bewerings dat die publiek se geld gebruik is om verbeterings daaraan aan te bring. Hy het verduidelik dat daar instellings in plek is – soos die openbare beskermer en die ouditeur-generaal – wat omsien na probleme in die regering. Kyk hier na die volle onderhoud:– Volg Nuus24 op Twitter.
Lees meer oor: cyril ramaphosa | sa politiek VOLGENDE OP NUUS24X